PROGRAM RADA I RAZVITKA DVORA TRAKOŠĆAN ZA 2023. GODINU

Muzej Dvor Trakošćan od osnutka 1953. upravlja trakošćanskim kompleksom i skrbi o spomeničkoj cjelini. Trakošćan je kao kompozicijska, povijesna i prirodna cjelina zaštićen kao kulturno dobro i sastoji se od dvorca, dviju gospodarskih građevina podno dvorca, kapele Sv. Križa, vrtlarske kuće, ribarske kuće, perivoja, jezera i park-šume, sve u površini od 87 hektara. Sam je dvorac značajan kulturno-povijesni spomenik, jedan od rijetkih takvih objekata u Hrvatskoj sa sačuvanom vlastitom građom, povijesno usko vezanom uz arhitektonski okvir i život njegovih bivših vlasnika obitelj Drašković.

Cjelogodišnjim raznovrsnim aktivnostima muzej ima središnju ulogu u prezentaciji i popularizaciji kulture ove regije, vodeća je destinacija u ponudi kulturnog turizma sjevernog dijela Hrvatske, nositelj turističkog razvoja i privlačno odredište raznim kategorijama posjetitelja. Vrijednost muzejske ustanove ne predstavlja samo stalni postav, već i održavani cjelokupni okolni perivoj s parkom i jezerom. Trakošćan nije samo spomenik graditeljstva, nego je također i spomenik prirode i perivojne kulture. Muzej smo koji osim muzejske djelatnosti održava i cjelokupan trakošćanski kompleks, te konstantno radi na zaštiti prirodnog krajolika.

Dvor Trakošćan uz redovne i prateće organizacijske i administrativno-financijske poslove ima u planu daljnje unaprjeđenje muzejske djelatnosti kao i nastavak očuvanja, obnove, proučavanja i održivo gospodarsko korištenje kulturne i prirodne baštine.

1. **REDOVNA MUZEJSKA DJELATNOST**

**1. Skupljanje građe**

Muzej je pretežito vezan uz prikupljanje građe vezane uz obitelj Drašković te će se u tom smjeru nastaviti aktivnosti.

* 1. Otkup

Otkup će se obavljati u muzeju ili na terenu, odabirom predmeta relevantnih za popunu pojedinih zbirki.

1.2. Terensko istraživanje

Pratit će se radovi koji će biti izvođeni u krugu i samom dvorcu na uređenju stalnog postava (fotografiranje, bilješke, skice).

1.3. Darovanje

Muzej će primiti predmete kao dar ako netko od građana želi darovati predmete muzeju te ukoliko će se ti predmeti podudarati sa sakupljačkom politikom. Galerija Trakošćan će primati darove umjetnika kojima će organizirati izložbe.

1.4. Zamjena i ustupanje

Ustupat će se građa za izložbe renomiranim muzejima s kojima se takva praksa pokazala uspješnom i pridonijela afirmaciji Muzeja.

**2. Zaštita**

2.1. Preventivna zaštita

Redovito će se čistiti građa iz stalnog postava.

Nadzirat će se izvođači radova i posjetitelji u Muzeju radi sprečavanja oštećenja muzejske građe ili same građevine.

Vršit će se dezinsekcija i fumigacija muzejske građe koja će biti smještena u muzejskoj čuvaonici.

U potkrovlju prizemne građevine opremit će se čuvaonica za veće muzejske predmete te one koji nisu restaurirani.

2.3. Restauracija

Izvršiti će se zahvati na slikama u sklopu redovitog programa Hrvatskog restauratorskog zavoda, dok će još četiri slike koje su izložene u stalnom postavu restaurirati vanjski suradnici: DT 985, DT 1339, DT 1215 i DT 1134.

2.4. Ostalo

Planiraju se manji zahvati koje može izvesti vlastita radionica: sitni popravci, uništavanje štetočina u prostorijama i na građi itd.

Napraviti će se preraspodjela muzejske građe u pomoćnoj muzejskoj čuvaonici.

**3. Dokumentacija**

Stalna inventarizacija i kataloška obrada novo pridošle muzejske građe. Sređivat će se primarna i sekundarna dokumentacija sukladno Pravilniku o sadržaju i načinu vođenja muzejske dokumentacije o muzejskoj građi.

Skeniranje i fotografiranje muzejske građe.

**4. Knjižnica**

U planu je daljnja razmjena publikacija s muzejima i institucijama u državi, te nabava nove stručne literature. Knjižnica je internog karaktera ali je dostupna za posudbu i vanjskim korisnicima; za potrebe izrađivanja školskih ili studentskih radova i različitih istraživanja za stručne radove odnosno publikacije. Još će se stručna literatura nabavljati darovanjem i kupnjom.

**6. Stručni rad**

6.1. Suradnja na obradi građe predviđene za izlaganje u stalnom postavu.

Manje izmjene u stalnom postavu: slike iz stalnog postava koje su na

restauraciji privremeno će se zamijeniti drugima i po završetku restauracije

ponovno vratiti u postav.

6.4. Vršit će se potrebne stručne ekspertize te identifikacija i determinacija

građe prema zahtjevu korisnika u muzeju ili terenu.

6.5. Posudbe

Davat će se građa na uvid te će se po mogućnosti posuđivati srodnim ustanovama.

6.6. Sudjelovanje na predavanjima i seminarima.

6.7. Publicistička djelatnost   
Pisanjem članaka i vijesti za internetske stranice muzeja bit će popraćen i predstavljen rad u Muzeju te objave u stručnim publikacijama.

6.8. Stručno usavršavanje

Kustosi će prema mogućnostima sudjelovati na stručnim i znanstvenim seminarima, prezentacijama, skupovima ili usavršavanjima.

6.11. Djelovanje u strukovnim društvima te sudjelovanje u radu akcija turističke zajednice i zainteresiranih udruga.

6.12. Vršit će se pisanje tekstova, priprema fotografija, održavanje i ažuriranje web stranica, mobilnih aplikacija i digitalizacija građe.

6.13. Ostalo

Izrada 3D virtualne i proširene stvarnosti u stalnom postavu. Osmišljavanje šest virtualnih priča na različitim lokacijama: viteška dvorana, modna revija (priprema za bal), bal, kuhinja, spavaća soba te jezero i šetnica.

Pratit će se nove spoznaje u struci, nabavljati i čitati stručna literatura, posjećivati će se sajmovi i izložbe.

**9. Izložbena djelatnost**

Sukladno financijskim mogućnostima planira se organizacija povremenih likovnih izložbi suvremenih umjetnika u galeriji Trakošćan (oko četiri izložbe godišnje).

**10. Izdavačka djelatnost**

Planira se izdavanje kataloga likovnih izložbi suvremenih umjetnika te ostalih tiskovina vezanih uz te izložbe.

**11. Edukativna djelatnost**

11.1. Vodstva

Sukladno stanju stručna vođenja stalnim postavom.

11.2. Radionice i igraonice

U suradnji s osnovnim školama priređivat će se radionice i predavanja.

11.5. Ostalo

Vođenje kroz Muzej velikog broja grupa učenika i odraslih.

Sudjelovanje u muzejskoj akciji „Noć muzeja“.

Upotpuniti će se sadržaj koji se nudi u program za mobilnu aplikaciju, a

omogućuje posjetiteljima audio-vizualno vođenje po muzeju i parku.

**12. Odnosi s javnošću**

12.1. Davat će se informacije i intervjui novinskim kućama.

12.2. Sudjelovat će se u televizijskim i radijskim emisijama.

12.4. Sudjelovat će se u suorganizaciji promocija i prezentacija u samom dvorcu   
 i okolini.

12.5. Koncerti

Sudjelovat će se u organizaciji koncerta u sklopu 53. Varaždinskih baroknih večeri. Organizirati će se drugi koncerti u sklopu događanja.

12.7. Ostalo

Davat će se stručne upute i ostali podaci korisnicima Muzeja, te će se

surađivati sa mnogobrojnim turističkim agencijama.

Na recepciji Muzeja vršit će se prodaja vodiča, razglednica, postera i

drugih suvenira.

**13. Marketinška djelatnost**

Osmišljavanje i organiziranje svih manifestacija Muzeja. Suradnja sa turističkom zajednicom i agencijama na promidžbi.

**14. Ukupan broj posjetitelja**

U 2023. godini očekuje se normalizacija te ponovno povećanje broja posjetitelja.

**15. Ostale aktivnosti**

15.1. Zaštita, održavanje i oprema Muzeja

Osim samog dvorca, u sastavu naše Ustanove su i drugi objekti: kapelica Sv. Križa, katna zgrada uprave, prizemna gospodarska zgrada, vrtlarska kućica, info točka na jezeru te pomoćni servisno-skladišni blok i garaža.

Tako se i dalje planira:

Fizička zaštita kulturnog dobra od strane zaštitarske tvrtke.

Čuvanje zgrada u krugu Ustanove, muzejske građe, uređaja i instalacija.

Provođenje protupožarne zaštite te sigurnosti posjetitelja Muzeja.

Održavanje zgrada te sanitarnog čvora namijenjenog posjetiteljima park-šume i Muzeja.

Stalni nadzor nad posjetiteljima dvorca i povremenih izložaba te rad na

blagajni.

Dežurni rad vikendom i praznicima.

Inventarizacija imovine.

Svi redovni i prateći administrativno-financijski i drugi poslovi za potrebe djelovanja Ustanove.

15.2. Zaštita i održavanje park-šume i jezera

Pored muzejske djelatnosti Dvor Trakošćan se brine za održavanje oko 80 ha park-šume i jezera.

Tu su predviđene slijedeće aktivnosti:

Stalni šumarski nadzor.

Sanitarna sječa i uklanjanje bolesnih stabala, uspostavljanje šumskog reda, te dopremanje drvene mase izvlačenjem, splavarenjem ili prijevozom do prilaznog puta.

Komisijsko preuzimanje drvene mase u suradnji sa stručnim suradnikom.

Izvlačenje stabala iz jezera.

Uzgoj i njega park šume, održavanje biljnog pokrova, čišćenje samoniklog raslinja itd.

Šljunčanje i čišćenje prilaznih staza dvorcu te staza u parku i održavanje šumskih putova i mostića, čišćenje snijega u zimskim mjesecima itd.

Uređivanje površina za cvijeće i njihovo održavanje, te popravak i održavanje stuba, ograda, košarica za smeće i klupa u parku.

Košenje cijelog parka te odvoz trave, smeća i lišća.

1. **PROGRAMSKE AKTIVNOSTI**

U 2023. godini planiraju se programske aktivnosti koje bi obuhvaćale investicijsku potporu, muzejsku djelatnost i nepokretnu kulturnu baštinu:

1. **Investicijska potpora  
   1.1. Uređenje kulturnog dobra**

Program je usmjeren na uređenje kulturnog dobra, cilj mu je poboljšanje infrastrukture. Realizacijom projekta uređenja južnog dijela staze oko jezera (IV. etapa) riješiti će se problem osoba s invaliditetom i smanjenom pokretljivošću te će doprinijeti održivom korištenju kulturnog dobra Dvora Trakošćan.

1. **Muzejska djelatnost  
   2.1. Restauriranje slika**

Program predviđa daljnju obnovu predmeta iz fundusa Zbirke slika i grafika. Konzervatorsko-restauratorskim radovima obuhvaćene bi bile četiri slike izložene u stalnom postavu muzeja (DT 985, DT 1339, DT 1215 i DT 1134).

**2.2. 3D virtualna i proširena stvarnost u stalnom postavu Dvora**

**Trakošćan**

Kao dodatni sadržaj kod razgledavanja stalnog postava uvela bi se 3D virtualna i proširena stvarnost. Maksimalnim korištenjem pogodnosti koje nudi ta tehnologija sadržaj će se prezentirati na dinamičan i zanimljiv način. Osmisliti će se šest virtualnih priča na različitim lokacijama: viteška dvorana, modna revija (priprema za bal), bal, kuhinja, spavaća soba te jezero i šetnica. Rekonstruirat će se moguće situacije i prostor temeljem povijesnih i drugih stručnih istraživanja te na taj način oživjeti bogata trakošćanskaprošlost.

1. **Nepokretna kulturna baština  
   3.1. Saniranje kapilarna vlage u prizemnoj građevini**

Program predviđa saniranje problema kapilarne vlage u prizemnoj građevini koja je smještena u podnožju dvorca, čiji prostori imaju galerijsku, spremišnu i drugu funkciju. Prizemna građevina će se zaštititi ugradnjom PROsystem sustava – HS 27.

Ravnatelj:

Adam Pintarić, dipl.ing.arh.